b'\n_START_ARTICLE_\nDanas Rap\xc5\xa1ys\n_START_SECTION_\nBiografija\n_START_PARAGRAPH_\n2012\xc2\xa0m. Europos jaunimo \xc4\x8dempionate peln\xc4\x97 bronzos medal\xc4\xaf 200\xc2\xa0m plaukimo nugara rungtyje. Po met\xc5\xb3 tame pa\xc4\x8diame nuotolyje sportininkas tapo Europos jaunimo \xc4\x8dempionu bei peln\xc4\x97 sidabro medal\xc4\xaf 100\xc2\xa0m plaukimo nugara rungtyje. 2013\xc2\xa0m. pasaulio \xc4\x8dempionate pateko \xc4\xaf 200\xc2\xa0m plaukimo nugara pusfinal\xc4\xaf. Tais pa\xc4\x8diais metais vykusiame pasaulio jaunimo \xc4\x8dempionate peln\xc4\x97 sidabr\xc4\x85 vyr\xc5\xb3 100 m plaukimo nugara rungtyje bei sidabr\xc4\x85 mi\xc5\xa1rioje 4x100 m kombinuotoje estafet\xc4\x97je kartu su Lietuvos rinktine (R\xc5\xabta Meilutyt\xc4\x97, Povilas Strazdas, Eva Glio\xc5\xbeeryt\xc4\x97)._NEWLINE_2015 m. pasaulio \xc4\x8dempionate individualiuose plaukim nugara rungtyse u\xc5\xbe\xc4\x97m\xc4\x97 28-\xc4\x85 (100 m) ir 19-\xc4\x85 (200 m) vietas. Vyr\xc5\xb3 4x100 m kombinuotoje estafet\xc4\x97je kartu su Giedriu Titeniu, Tadu Du\xc5\xa1kinu ir Mindaugu Sadausku pagerino Lietuvos rekord\xc4\x85 - 3:35.30 ir u\xc5\xbe\xc4\x97m\xc4\x99 12-\xc4\x85 viet\xc4\x85 pateko \xc4\xaf 2016 m. vasaros olimpines \xc5\xbeaidynes._NEWLINE_2016 m. Europos \xc4\x8dempionate peln\xc4\x97 bronzos medal\xc4\xaf vyr\xc5\xb3 200 m plaukimo nugara rungtyje. Rio de \xc5\xbdaneire vykusios olimpin\xc4\x97s \xc5\xbeaidyn\xc4\x97s buvo pirmosios sportininko karjeroje. Nei vienoje i\xc5\xa1 individuali\xc5\xb3 rung\xc4\x8di\xc5\xb3 sportininkui nepavyko patekti \xc4\xaf pusfinal\xc4\xaf (100 m nugara - 24 vieta, 200 m nugara - 21 vieta). Vyr\xc5\xb3 kombinuotoje estafet\xc4\x97je kartu su Lietuvos nacionaline rinktine u\xc5\xbe\xc4\x97m\xc4\x97 14-\xc4\x85 viet\xc4\x85._NEWLINE_2017 m. pasaulio \xc4\x8dempionate Rap\xc5\xa1ys beveik visuose asmeniniuose startuose gerino Lietuvos rekordus i\xc5\xa1 viso pagerindamas 4 nacionalinius rekordus. Vyr\xc5\xb3 200 m plaukimo laisvuoju stiliumi atrankoje sportininkas buvo 10-as (1:46.93) ir nors pusfinalyje sportininkas plauk\xc4\x97 grei\xc4\x8diau (1:46.56) \xc4\xaf final\xc4\x85 patekt nepavyko. Vyr\xc5\xb3 200 m plaukimo nugara rungties atrankoje Rap\xc5\xa1ys buvo tre\xc4\x8dias (1:56.67), o pusfinalyje a\xc5\xa1tuntas (1:56.11) u\xc5\xbesitikrindamas savo pirm\xc4\x85j\xc4\xaf pasaulio \xc4\x8dempionato final\xc4\x85 sportin\xc4\x97je karjeroje. Finale sportininkas distancij\xc4\x85 nuplauk\xc4\x97 l\xc4\x97\xc4\x8diausiai per visus savo plaukimus (1:56.96) ir galutin\xc4\x97je \xc4\xafskaitoje liko 8-as._NEWLINE_2017 m. vasaros Universiadoje peln\xc4\x97 auks\xc4\x85 200 m laisvo stiliaus ir 200 m nugara plaukimo rungtyse bei bronz\xc4\x85 100 m nugara plaukimo finale._NEWLINE_2017 m.  Europos trumpojo baseino \xc4\x8dempionate Kopenhagoje tapo Europos \xc4\x8dempionu 200 m laisvuoju stiliumi rungtyje, pagerin\xc4\x99s Lietuvos rekord\xc4\x85 (1:40,85). Taip pat i\xc5\xa1kovojo bronzos medal\xc4\xaf ir pagerino Lietuvos rekord\xc4\x85 200 m plaukimo nugara distancijoje (1 min. 49,06)._NEWLINE_2018 m. pasaulio trumpo baseino plaukimo \xc4\x8dempionate peln\xc4\x97 auks\xc4\x85 400 m plaukime laisvuoju stiliumi ir sidabr\xc4\x85 200 m plaukime laisvuoju stiliumi._NEWLINE_2019 m. kovo 2 d. Lietuvos \xc5\xbeiemos plaukimo \xc4\x8dempionate \xc4\xafvykd\xc4\x97 200 m plaukimo laisvuoju stiliumi olimpin\xc4\xaf kvalifikacin\xc4\xaf normatyv\xc4\x85 ir tapo pirmuoju lietuviu patekusiu \xc4\xaf 2020 m. vasaros olimpines \xc5\xbeaidynes.'